**M/S UND Adriyatik** (IMO 9215488) on turkkilaisen U.N Ro-Ro İşletmeleri A.Ş:n omistama ro-ro-rahtialus. Alus on rakennettu vuonna 2001 Flensburger Schiffbau-Gesellschaftin telakalla Flensburgissa, Saksassa. Kuollutta painoa laivalla on 14 200 tonnia. *UND Adriyatik* on rekisteröity Turkin lipun alle ja sen kotisatama on Istanbul.

UND Adriyatikin sisaraluksia ovat M/S Maersk Vlaardingen, M/S UND Birlik, M/S Maersk Voyager, M/S UND Ege ja M/S UND Atılım.

Tekniset tiedot
---------------

Pituutta UND Adriyatikilla on 193 metriä, leveyttä 26 metriä ja syväys on 7,4 metriä. Laivan koko tilavuus (bruttovetoisuus) (GT) on 22 900 ja matkustus- ja lastitilojen tilavuus (nettovetoisuus) (NT) 6 870. Aluksen lastikapasiteetti on 3 256 metriä ja konttikapasiteetti on 512. Laivan huippunopeus on 21,5 solmua.

Laivan pääkoneina on kaksi MaK 9M43 dieselmoottoria, jotka yhdessä kehittävät 16 200 kilowatin tehon.

### Alustyyppi

UND Adriyatik on ro-ro-alus (*roll on roll off*), eli sen lastaus tapahtuu perästä pyörien päällä ilman nosturia. Ro-ro-alus on kaikkein kilpailukykyisin ratkaisu nopeutta vaativissa ja lyhyissä kuljetuksissa, sillä se on nopea lastata ja purkaa. UND Adriyatikin lastaukseen ja purkamiseen kuluu aikaa viidestä kuuteen tuntiin. Rahtitilaan jää aina paljon käyttämätöntä tilaa, minkä vuoksi aluksia ei juuri valtameriliikenteessä käytetä.

Käyttöhistoria
--------------

9. kesäkuuta 2001 alus laskettiin vesille ja 29. syyskuuta se luovutettiin Und Denizcilik A.S:n omistukseen, joka rekisteröi sen Turkin lipun alle nimellä *UND Adriyatik*. Kotisatamaksi tuli Istanbul. Tämän jälkeen alus aloitti liikennöinnin Istanbulissa sijaitsevan Pendikin ja Italian Triesten välillä. Matkaan kuluu aluksella aikaa 52 tuntia. Vuodesta 2004 vuoteen 2005 saakka alus oli U.N. Deniz Tasimaciligi A.S:n omistuksessa, jonka jälkeen alus siirtyi U.N Ro-Ro İşletmeleri A.Ş:n omistukseen.

### Tulipalo

Palavan UND Adriyatikin sijainti 6. helmikuuta 2008 ja päivää myöhemmin.
Varhain keskiviikkoaamuna 6. helmikuuta 2008 alus syttyi tuleen noin 24 kilometrin päässä Kroatian rannikolla sijaitsevasta Rovinjin kaupungista länteen. Alukselta annettiin hätäsanoma kello 4.04 paikallista aikaa. UND Adriyatik oli matkalla Istanbulista Triesteen. Koko 22-henkinen miehistö ja yhdeksän matkustajaa pelastettiin läheltä kulkevalle kreikkalaiselle M/S Ikarus Palace -alukselle, joka kuljetti heidät Italian Venetsiaan. Lastina UND Adriyatikillä oli 100–200 tonnia öljyä, yhdeksän tonnia muita vaarallisia aineita ja 200 rekkaa.

Kroatialaiset sammutuslentokoneet ja hinaajat saapuivat pian paikalle yrittämään sammuttaa paloa. Lentokoneet poistuivat kuitenkin pian, sillä niistä ei tilanteessa ollut hyötyä. Tulipalo sai alkunsa aluksen sisältä, joten sitä ei ollut mahdollista sammuttaa ulkopuolelta. Hinaajat kuitenkin jatkoivat veden suihkuttamista UND Adriyatikin runkoon tarkoituksena alentaa lämpötilaa ja estää rungon mahdollisia vaurioita. Pelättiin myös räjähdystä, jos tuli olisi yltänyt polttoainetankkeihin saakka. Merivirtaukset kuljettivat alusta kohti Kroatian rannikkoa. Alus oli myös ympäröity puomeilla mahdollisten öljyvuotojen varalta, mutta niiltä vältyttiin. Aamulla 7. helmikuuta laiva paloi yhä ja sen sijainti oli noin kahdeksan kilometriä Brijunin saarilla sijaitsevasta kansallispuistosta. Iltapäivällä tulipalo saatiin hallintaan ja Kroatian rannikko säästyi öljykatastrofilta.

8. helmikuuta koko tulipalo saatiin sammumaan ja alettiin neuvotellaan, mihin satamaan alus hinataan. Yksi mahdollinen määpänpää oli Italian Trieste.

Sammutusoperaatiossa oli mukana Alankomaista saapuneita laivapalojen asiantuntijoita, jotka laivan omistaja oli palkannut.

17. helmikuuta alus sijaitsi noin kahdeksan kilometrin päässä merellä kroatialaisesta Pulan kaupungista, kun italialaiset hinaajat alkoivat hinata alusta kohti Triesteä. 19. helmikuuta UND Adriyatik saapui Triesteen.

Lähteet
-------

UND Adriyatik ja kaksi hinaajaa 10. helmikuuta 2008.
1. 1 2  Details for the ship Und Adriyatik Vesseltracker.com. Viitattu 11.5.2008. (englanniksi)
2. ↑  Vessel: UND Adriyatik: Summary Det Norske Veritas.  Arkistoitu 23.3.2007. Viitattu 8.2.2008. (englanniksi)
3. ↑  Vessel: UND Adriyatik: Owner: Previous Owners Det Norske Veritas. Viitattu 8.2.2008. (englanniksi)[vanhentunut linkki]
4. 1 2 3 4 5 6  M/S UND ADRIYATIK Fakta om Fartyg. Viitattu 11.5.2008. (ruotsiksi)
5. ↑  RO-RO on fire off Croatia  7.2.2008. Maritime Global Net. Viitattu 10.5.2008. (englanniksi)[vanhentunut linkki]
6. ↑  Our Fleet: UND Ege, UND Atilim, UND Birlik: Technical Specifications U.N Ro-Ro İşletmeleri A.Ş.  Arkistoitu 17.7.2007. Viitattu 11.5.2008. (englanniksi)
7. 1 2  Our Fleet U.N Ro-Ro İşletmeleri A.Ş..  Arkistoitu 17.7.2007. Viitattu 8.2.2008. (englanniksi)
8. ↑  Vesiliikenteen kalusto Suomen Kuljetusopas.  Arkistoitu 23.8.2018. Viitattu 11.5.2008.
9. ↑  Hina/M.Mik.: Stanje na mjestu havarije turskog broda je pod nadzorom, smanjen intenzitet požara 6.2.2008. Vecernji.hr. Viitattu 8.2.2008 (kroatiaksi)
10. ↑  M/S IKARUS Fakta om Fartyg. Viitattu 11.5.2008.
11. ↑  Fable, Silvana: Specijalci s Kurska gase požar unutar plamtećeg broda  6.2.2008. Jutarnji.hr.  Arkistoitu 10.2.2008. Viitattu 8.2.2008. (kroatiaksi)
12. ↑  Požar na turskom brodu znatno smanjen  6.2.2008. Vijesti.net. Viitattu 8.2.2008. (kroatiaksi)
13. ↑  Palava rahtilaiva ajelehtii kohti Kroatian rannikkoa  7.2.2008. YLE Uutiset. Viitattu 8.2.2008.
14. ↑  Kroatian rannikko välttyi öljykatastrofilta.  *Iltalehti*, 7.2.2008. Artikkelin verkkoversio. Viitattu 11.5.2008.
15. ↑  Croatia contains cargo ship fire  7.2.2008. BBC. Viitattu 11.5.2008. (englanniksi)
16. ↑   Miletić, Mario: Požar na brodu jenjava, nema opasnosti od onečišćenja 8.2.2008. Vecernji.hr. Viitattu 8.2.2008 (kroatiaksi)
17. ↑  Gasitelji pregledavaju ostatke izgorjelog turskog broda  9.2.2008. Vijesti.net. Viitattu 10.2.2008. (kroatiaksi)
18. ↑  Počelo tegljenje izgorjelog turskog broda, ali ne zna se kamo  7.2.2008. Vijesti.net. Viitattu 8.2.2008. (kroatiaksi)
19. ↑  Situacija zasad pod nadzorom  helmikuu 2008. HRT - Hrvatska radiotelevizija.  Arkistoitu 10.2.2008. Viitattu 8.2.2008. (kroatiaksi)
20. ↑  Und Adriyatik na putu za Trst  17.2.2008. Barkun.hr.  Arkistoitu 19.2.2008. Viitattu 11.5.2008. (kroatiaksi)
21. ↑  Turski brod napokon u Trstu  20.2.2008. Barkun.hr. Viitattu 11.5.2008. (kroatiaksi)[vanhentunut linkki]

Aiheesta muualla
----------------

WikiuutisetWikiuutiset
Wikiuutisissa on aiheeseen liittyvä uutinen: 
***Rahtilaiva tulessa Kroatian edustalla*** 

CommonsCommons
Wikimedia Commonsissa on kuvia tai muita tiedostoja aiheesta **UND Adriyatik**.
* Fakta om Fartyg – M/S UND Adriyatik (ruotsiksi)
* The ferry site – M/F UND Adriyatik (englanniksi)

**Uutiset**:

* Croatia contains cargo ship fire (englanniksi)
* CNN Türkin raportti palosta (Arkistoitu – Internet Archive) (turkiksi)

**Valokuvia ja videoita**:

* Video palavasta laivasta (kroatiaksi)
* Valokuvia palavasta laivasta (kroatiaksi)